આ ચતુષ્કોણનો એક પાંચમો ખૂણો પણ છે, સસ્પેન્ડેડ ઈન્સ્પેક્ટર રસૂલ ઈબ્રાહિમ (એક્ટર વિજય સેતુપતિ, જેની ફિલ્મ ‘વિક્રમ વેધા’એ હમણાં આપણે ત્યાંના સિનેરસિયાઓમાં ઠીક ઠીક ચર્ચા જગાવેલી). આ રસૂલ પ્રેશર કૂકર દિમાગવાળા વરદન (અરવિંદ સ્વામી)નો ભાઈબંધ છે. અચ્છા, એ પ્રેશર કૂકરની એક મજબૂત પત્ની છે ચિત્રા (અદાકારા જ્યોતિકા, ‘ડોલી સજા કે રખના’ ફેમ). અને વરદને એક રૂપાળી પત્રકાર પાર્વતી (અદિતી રાવ હૈદરી) સાથે પણ સુંવાળા સંબંધો રાખ્યા છે. હજી આ ઉપરાંત આ મહાનવલમાં મમ્મી, બાળકો, બહેન, દુશ્મનો, પોલીસ વગેરે ઘણાં પાત્રો છે.